**Építészeti Intézet A/112 terem (Modellező terem) működési rendje**

**TEREM nyitvatartási szabályok:**

 Kulcsfelvételi jogosultságot az a hallgató kaphat, aki a modellező terem kiegészítő oktatáson részt vesz.

 A terem kulcsát a kifüggesztett névsoron szereplő hallgatók vehetik fel a portán.

Az ott leírt személyek nyithatják ki a termet és a tanszéken való jelenlétük alatt tarthatják nyitva.

 A kulcsot átadni valamint a termet felügyelet nélkül nyitva hagyni SZIGORÚAN TILOS.

 A termet a kulcsot felvevő hallgató zárja be, miután ellenőrizte, hogy a munkát végző hallgató rendben eltakarított maga után, valamint a gépekkel is minden rendben. Amennyiben rendellenességet tapasztal valamely gépnél kötelessége kivonni azt a munkavégzés alól /áramtalanítani, „üzemen kívül” felirattal ellátni/és értesíteni a szakoktatókat.

 A modellező teremben a kulcsfelvételi jogosultsággal rendelkező hallgatók anyagi felelősséggel tartoznak a teremben található eszközökért, gépekért.

 Egyedi kulcsfelvételi lehetőség: Intézetvezető jóváhagyása alapján lehetséges.

 **TEREMHASZNÁLAT:**

 A kulcs felvevője köteles, oktatásban részesíteni hallgató társait a gépek használatáról.

 A gépeket minden építész hallgató használhatja, aki a *faipari műhelyben* munkavédelmi oktatásban részesült.

 A hallgatók problémáikkal a kulcsfelvételi jogosultsággal rendelkező hallgatóktól kérhetnek tanácsot, második körben a szakoktatóktól.

 A hallgatók kötelesek az általuk használt szerszámok, gépek, eszközök épségét (leszámítva a természetes kopást) megőrizni.

 A hallgató a munka végeztével köteles az általa használt gépeket, területet kitakarítani és a szerszámokat, anyagokat a tárolóhelyre elpakolni.

 A teremben tevékenykedő minden személy köteles a munkavédelmi- és a működési rend szabályait betartani! Ezen szabályok többszörös és/vagy súlyos megszegése a teremből való kitiltást vonhatja maga után.

 A terem területéről a gépeket, szerszámokat, eszközöket elvinni szigorúan tilos! A terem gépkölcsönzéssel nem foglalkozik, ellenben egyedi esetben, hivatalosan /Intézetvezetővel /dokumentálva lehetséges. Az így felvett szerszámokat a megbeszélt időpontig, épségben, hiánytalanul le kell adni.

**LÉTSZÁM:**

 A terem egyszerre, egy időben 10 főt tud fogadni. Nagyobb igény estén előjelentkezési listát kell készíteni, amely tartalmazza:

 a jelentkezés idejét

 a tervezett munka kezdésének és befejezésének időpontját.

Az előjelentkezési listát a teremajtóra kifüggesztve meg kell hirdetni.

BUDAPEST, 2015. március 03.

Kosaras György Bazsó Ferenc

Műhelyvezető szakoktató szakoktató